MaltaPost fetħet fergħa ġdida f’San Pawl il-Baħar. Din infetħet minflok dik ta’ Sqaq tax-Xama’ għar-residenti ta’ San Pawl il-Baħar, Buġibba, Burmarrad, Għajn Tuffieħa, Qawra, il-Wardija u x- Xemxija. Il-Fergħa f’ 511, Triq San Pawl ser tibda toffri s-servizzi postali kollha inklużi is-servizz tal-courier, prodotti ta’ filatelija u numismatika, tisrif ta’ ċekkijiet maħruġa mill-Bank Ċentrali ta’ Malta, money transfers lokali u internazzjonali. Il-Fergħa Postali ta’ San Pawl il-Baħar ser tkun miftuħa mit-Tnejn sas-Sibt bejn is-7.30 a.m. u s-12.45 p.m.